Imaginile au fost surprinse în Parcul Național Pilanesberg din Africa de Sud, când un elefant a atacat un camion de safari plin cu turiști.
Furios, animalul a atacat vehiculul, ridicându-l de la sol, imaginile surprinse fiind cu adevărat greu de privit.
Ghidul, care se afla la volan, a încercat să alunge animalul, în timp ce oamenii s-au ascuns între scaune, temându-se pentru viața lor.
Din fericire, nimeni nu a fost rănit, însă totul s-ar fi putut transforma într-o tragedie.
"Mi-a fost foarte teamă pentru oamenii care se aflau în camion, pentru că puteau muri", a mărturisit un martor, pentru ABC News.
Experții în fauna sălbatică au lăudat modul în care ghidul a reacționat, făcând cât mai mult zgomot pentru a alunga animalul.
Potrivit sursei citate, Parcul Național Pilanesberg a deschis o anchetă internă și cercetează acest incident.